[{"text_idx": "#000002", "text": "Helmar Frank naskig\u0302is la 19an de februaro 1933. Li doktorig\u0302is en 1958 c\u0302e la filozofo Max Bense, kies maniero kunigi natursciencojn, arton kaj filozofion multe influis ankau\u0306 lian pensadon. Frank farig\u0302is konata esploristo kaj au\u0306toro pri kibernetiko, precipe pri g\u0302ia apliko al estetiko, pedagogio kaj psikologio. En 1963 li iniciatis la unuan germanan konferencon pri programita instruado kaj instru-au\u0306tomatoj. Samjare li farig\u0302is profesoro c\u0302e la kibernetika katedro de la Pedagogia Altlernejo de okcidenta Berlino. Ekde 1972 li laboris en la Universitato de Paderborn."}, {"text_idx": "#000003", "text": "Frank lernis Esperanton en 1974 per kurso de Hermann Behrmann, kiu poste nomis lian varbig\u0302on \u201cmia plej granda sukceso\u201d. Frank malkovris la grandan potencialon de Esperanto por la sciencoj kaj la neceson de science pruvitaj argumentoj por la lingvo, kiun li mem preferis nomi ILo. Fine de la 1970aj jaroj komencig\u0302is sub lia gvido internacia eksperimento pri la propedeu\u0306tika valoro de Esperanto, kies rezultoj estas g\u0302is nun ofte uzataj en la informado pri la lingvo."}, {"text_idx": "#000004", "text": "La kulmina atingo de Frank estis la fondo de la Akademio Internacia de la Sciencoj San-Marino (AIS) en 1983, kiu celis farig\u0302i internacia universitato. Helmar Frank estis prezidanto de AIS g\u0302is decembro 2007. Rimarkinda farig\u0302is la aperigo de sciencaj verkoj fare de AIS, kutime en dulingvaj eldonoj (Esperanto kaj iu nacia lingvo). Ekde 1995 AIS kaj UEA kunlaboras per la okazigo de AIS-kursoj lige kun la Internacia Kongresa Universitato. Helmar Frank mem kontribuis al multaj sesioj de IKU kiel populara preleganto. Ekde 1974 g\u0302is 2006 li partoprenis c\u0302iujn UK-ojn, escepte de tri."}, {"text_idx": "#000011", "text": "Mi esprimas mian kondolencon al d-rino Vera Barandovska-Frank.\nLa agadoj kaj meritoj de prof. Helmar Frank estas ankorau analizendaj kaj konkludendaj? Sed el kiu vidpunkto?\nMi mem cheestis en Florenco (2006) la koncernan AIS-kunsidon antau lia kolapso. Mi rimarkis tiam lian nervozecon. Mi foriris de la kunveno kun malbonaj sentoj... kaj poste ne miris."}, {"text_idx": "#000013", "text": "La agadoj kaj meritoj de prof. Helmar Frank estas ankorau analizendaj kaj konkludendaj? Sed el kiu vidpunkto?"}, {"text_idx": "#000014", "text": "Mi mem cheestis en Florenco (2006) la koncernan AIS-kunsidon antau lia kolapso. Mi rimarkis tiam lian nervozecon. Mi foriris de la kunveno kun malbonaj sentoj... kaj poste ne miris."}]